KOMISSION ASETUS (ETY) N:o 2988/90,
annettu 16 päivänä lokakuuta 1990,
asetuksen (ETY) N:o 1350/72 muuttamisesta istutettujen humalanviljelyalojen määrittelemisen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 2780/90(2), ja erityisesti sen 13 artiklan 4 kohdan,
sekä katsoo, että
komission asetuksen (ETY) N:o 1350/72(3), sellaisena kuin se on viimeksi muutettuna asetuksella (ETY) N:o 2590/85(4), 1 artiklan 3 kohdassa määritellään yhteisön tasolla istutetun viljelyalan käsite tuotantotukeen oikeuttavien viljelyalojen laskemisen yhdenmukaistamiseksi; tätä määritelmää käytettäessä on ilmennyt, ettei se ole enää yhdenmukainen humalanviljelyalan tehokkuusvaatimusten kanssa,
varovaisuus on entistä tarpeellisempaa torjunta-aineiden käytössä, joten levittäessään torjunta-ainetta humalaviljelmän uloimmille viljelyriveille viljelijän on voitava tehdä se viljelyrivien ulkopuolelta estääkseen torjunta-aineen leviämisen muille viljelyksille; näissä oloissa olisi tarkoituksenmukaista säätää humalaviljelmän kullekin sivulle lisättävästä maakaistaleesta; viljely helpottuisi, jos kumpikin viljelyrivien päissä sijaitseva maatalouskoneiden kääntämistä varten tarvittava alue olisi pituudeltaan viiden metrin sijasta kahdeksan metriä, koska nykyisin käytettävät koneet ovat entistä pitempiä ja niiden kääntämiseen tarvitaan entistä suurempi tila, ja
tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1350/72 1 artiklan 3 kohta seuraavasti:
1 Korvataan a alakohta seuraavasti:
"a) tukien kiinnittämiseen käytettyjen uloimpien narujen välisten suorien rajoittamaa palstaa, sanotun kuitenkaan rajoittamatta b kohdan säännösten soveltamista; jos tällä linjalla on humalantaimia, palstan kullekin sivulle lisätään hoitokäytävä, jonka leveys vastaa istutetun viljelyalan keskellä olevien hoitokäytävien keskimääräistä leveyttä; tämä hoitokäytävä ei saa olla osa yleistä tietä;"
2 Korvataan b kohdan ilmaisu "viittä metriä pitempiä" ilmaisulla "kahdeksaa metriä pitempiä".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan vuoden 1991 sadosta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä lokakuuta 1990.